Author Topic: Rapuhti (Read 1268 times)
« Reply #3 on: March 09, 2020, 08:17:35 AM »
Ek verlang na 'n kuier, maar by gebrek aan fisiese kontak, is hierdie forum 'n heerlike halwe eier, in plaas van 'n leë dop, né? Hallo almal, so met die inloer kom ek hier af op PM se vertelling en wonder toe wat ek kan deel... so laat ek vertel wat netnou deur my hart gegaan het, ek wil so graag positief bly, te midde van baie drama wat ons omvou, maar waarvan ons meestal totaal onbewus is. En ek gaan dit ook nie nou deel nie. Maar noudat ek op die dorp nesskrop, het ek 'n voordeel ... Melk, vars melk af die plaas, eniger oggend afgelewer op my voorstoep .... soos dekades gelede 'n lekkerte was wat almal in die stad of dorp, sommer gerieflik aanvaar het. (EK moet net eenkant noem dat hierdie ongelukkig net by die toegesluite pallasade-hek is, want niemand wil meer sonder goed-omheinde leefplek, gemaklik voel nie)
« Reply #4 on: March 09, 2020, 02:45:43 PM »
'n Kuier sal nou baie welkom wees. Nou moet ons maar hier kuier. Dit is beslis beter as niks.
Hier in die bos broei al wat 'n vogeltjie is uit en ons geniet die nuwe lewe. Die nuwelinge lyk tog so deurmekaar. Tog, na nog 'n week of twee is hulle vere netjies aftermekaar.
Ons het twee rooi neushorings met kleintjies in die nes. Ons het al gedink daar gaan niks aan nie, want mevrou sit al twee maande in die nes. Meneer voer geduldig. Vanoggent hoor ons daar is iets aan die gang. Dit lyk regtig of ons nuwelingetjies het!